Πρόταση ΑΠΟΦΑΣΗ ΤΟΥ ΕΥΡΩΠΑΪΚΟΥ ΚΟΙΝΟΒΟΥΛΙΟΥ ΚΑΙ ΤΟΥ ΣΥΜΒΟΥΛΙΟΥ σχετικά με την κινητοποίηση του Ευρωπαϊκού Ταμείου Προσαρμογής στην Παγκοσμιοποίηση, σύμφωνα με το σημείο 28 της διοργανικής συμφωνίας της 17ης Μαΐου 2006 μεταξύ του Ευρωπαϊκού Κοινοβουλίου, του Συμβουλίου και της Επιτροπής, για δημοσιονομική πειθαρχία και χρηστή δημοσιονομική διαχείριση (αίτηση EGF/2010/017 DK/Midtjylland Machinery από την Δανία) /* COM/2011/0421 τελικό*/





ΑΙΤΙΟΛΟΓΙΚΗ ΕΚΘΕΣΗ Βάσει του σημείου 28 της διοργανικής συμφωνίας, της 17ης Μαΐου 2006, μεταξύ του Ευρωπαϊκού Κοινοβουλίου, του Συμβουλίου και της Επιτροπής για δημοσιονομική πειθαρχία και χρηστή δημοσιονομική διαχείριση[1] επιτρέπεται η κινητοποίηση του Ευρωπαϊκού Ταμείου Προσαρμογής στην Παγκοσμιοποίηση (ΕΤΠ) μέσω ενός μηχανισμού ευελιξίας, στο πλαίσιο του μέγιστου ετήσιου ποσού των 500 εκατομμυρίων ευρώ πέραν των σχετικών κονδυλίων του δημοσιονομικού πλαισίου. Οι κανόνες που εφαρμόζονται για τις συνεισφορές από το ΕΤΠ ορίζονται στον κανονισμό (ΕΚ) αριθ. 1927/2006 του Ευρωπαϊκού Κοινοβουλίου και του Συμβουλίου, της 20ής Δεκεμβρίου 2006, σχετικά με τη σύσταση του Ευρωπαϊκού Ταμείου προσαρμογής στην παγκοσμιοποίηση[2]. Στις 11 Μαΐου 2010 η Δανία υπέβαλε την αίτηση EGF/2010/017 DK/Midtjylland Machinery για χρηματοδοτική συνεισφορά από το ΕΤΠ, έπειτα από απολύσεις σε 6 εταιρείες που δραστηριοποιούνται στον τομέα του τμήματος 28 της NACE αναθ. 2 (κατασκευή μηχανημάτων και ειδών εξοπλισμού)[3] στην περιφέρεια NUTS II της Midtjylland (DK04) στη Δανία. Ύστερα από επισταμένη εξέταση της αίτησης, η Επιτροπή συμπέρανε, σύμφωνα με το άρθρο 10 του κανονισμού (ΕΚ) αριθ. 1927/2006, ότι πληρούνται οι όροι χρηματοδοτικής συνεισφοράς στο πλαίσιο του εν λόγω κανονισμού. ΠΕΡΙΛΗΨΗ THΣ ΑΙΤΗΣΗΣ ΚΑΙ ΑΝΑΛΥΣΗ Βασικά στοιχεία: || Αριθ. αναφοράς ΕΤΠ || EGF/2010/017 Κράτος μέλος || Δανία Άρθρο 2 || β) Εμπλεκόμενες επιχειρήσεις || 6 Περιφέρεια NUTS II || Midtjylland (DK04) NACE αναθ. 2, κλάδος || 28 («Κατασκευή μηχανημάτων και ειδών εξοπλισμού») Περίοδος αναφοράς || 6.6.2009 – 6.3.2010 Ημερομηνία έναρξης των εξατομικευμένων υπηρεσιών || 11.08.2010 Ημερομηνία έναρξης εφαρμογής || 11.5.2010 Απολύσεις κατά τη διάρκεια της περιόδου αναφοράς || 813 Απολυμένοι εργαζόμενοι για τους οποίους ζητείται ενίσχυση || 325 Δαπάνες για τις εξατομικευμένες υπηρεσίες (σε ευρώ) || 5 627 125 Δαπάνες για την υλοποίηση του ΕΤΠ[4] (σε ευρώ) || 441 500 Δαπάνες για την εφαρμογή του ΕΤΠ (%) || 7,3 Συνολικός προϋπολογισμός (σε ευρώ) || 6 068 625 Συνεισφορά του ΕΤΠ (65 %) σε ευρώ || 3 944 606 1. Η αίτηση υποβλήθηκε στην Επιτροπή στις 11 Μαΐου 2010 και συμπληρώθηκε με επιπρόσθετα στοιχεία στις 21 Μαρτίου 2011. 2. Η αίτηση ικανοποιεί τους όρους κινητοποίησης του ΕΤΠ, όπως αυτοί ορίζονται στο άρθρο 2 στοιχείο β) του κανονισμού (ΕΚ) αριθ. 1927/2006, και υποβλήθηκε εντός της προθεσμίας των 10 εβδομάδων που αναφέρεται στο άρθρο 5 του εν λόγω κανονισμού. Σύνδεση των απολύσεων με τις μεγάλες διαρθρωτικές αλλαγές στη μορφή του παγκόσμιου εμπορίου λόγω της παγκοσμιοποίησης ή της παγκόσμιας χρηματοπιστωτικής και οικονομικής κρίσης 3. Η Δανία, για να αποδείξει τη σύνδεση των απολύσεων με τις μεγάλες διαρθρωτικές αλλαγές στη μορφή του παγκόσμιου εμπορίου λόγω της παγκοσμιοποίησης, ισχυρίζεται ότι ο κατασκευαστικός κλάδος ανεμογεννητριών στην ΕΕ, ο οποίος περιλαμβάνεται στη NACE Αναθ. 2 τμήμα 28 («Κατασκευή μηχανημάτων και ειδών εξοπλισμού»), έχει επηρεαστεί σοβαρά από τις αλλαγές στη μορφή του παγκόσμιου εμπορίου, και ιδίως έχει μειωθεί σημαντικά το μερίδιο αγοράς της ΕΕ στο συγκεκριμένο κλάδο. Η Δανία εξηγεί την κατάσταση αυτή αναφέροντας ότι, ενώ η ευρωπαϊκή παραγωγή ανεμογεννητριών αυξήθηκε τα προηγούμενα χρόνια, η παγκόσμια αγορά ανεμογεννητριών αναπτύχθηκε με ακόμη ταχύτερους ρυθμούς, ιδίως στην Ασία και στη Βόρειο Αμερική. 4. Η Δανία επικαλείται την έκθεση για την παγκόσμια αιολική ενέργεια του 2009 που εκπονήθηκε από την Παγκόσμια Ένωση Αιολικής Ενέργειας, στην οποία αναφέρεται ότι η δυναμικότερη πρόοδος του κλάδου αιολικής ενέργειας σημειώθηκε στην Ασία και στη Βόρειο Αμερική και ότι το σημείο εστίασης του παγκόσμιου τομέα αιολικής ενέργειας μετατοπίστηκε από την Ευρώπη. Στο πλαίσιο της δυναμικής παγκόσμιας ανάπτυξης του συγκεκριμένου κλάδου, το μερίδιο της Ευρώπης στη συνολική παραγωγική ικανότητα μειώθηκε από 65,5 % το 2006 σε 47,9 % το 2009. Η Ασία είναι η ταχύτερα αναπτυσσόμενη δύναμη, με ποσοστό 40,4 % όσον αφορά τη νέα παραγωγική ικανότητα αιολικής ενέργειας το 2009 (σε σύγκριση με 18,1 % το 2004), ενώ η Ευρώπη μείωσε το αντίστοιχο ποσοστό της από 70,7 % το 2004 σε μόλις 27,3 % το 2009. (Πηγή: Έκθεση για την παγκόσμια αιολική ενέργεια του 2009, Παγκόσμια Ένωση Αιολικής Ενέργειας (WWEA)] Οι ευρωπαίοι παραγωγοί, εξαιτίας του σημαντικά χαμηλότερου κόστους εργασίας και του υψηλού κόστους μεταφοράς των μεγάλων μερών των ανεμογεννητριών, αναγκάζονται να μετακινήσουν την παραγωγή τους πιο κοντά στις πλέον δυναμικές αγορές τελικών χρηστών, ώστε να εξασφαλίσουν την ανταγωνιστικότητά τους και τη θέση τους στην αγορά. Αυτό έχει ως αποτέλεσμα η παραγωγή να μεταφέρεται σταδιακά εκτός ΕΕ. 5. Ο όμιλος Vestas (που αντιπροσωπεύει το 95% του συνόλου των εργαζομένων που αποτελούν στόχο για στήριξη στο πλαίσιο της παρούσας αίτησης) αποτέλεσε μέρος της τάσης που περιγράφεται ανωτέρω. Παρά το γεγονός ότι το εισόδημά του έχει αυξηθεί (αύξηση κατά 185% τα τελευταία πέντε χρόνια) και η εταιρεία αύξησε τον αριθμό του προσωπικού κατά 202% κατά την ίδια περίοδο, έχει επίσης χάσει το μερίδιό της στην ταχέως αναπτυσσόμενη παγκόσμια αγορά αιολικής ενέργειας (από 30% το 2004 σε 14% περίπου σήμερα). Οι παράγοντες αυτοί οδήγησαν τον Vestas να μετατοπίσει το επίκεντρο των δραστηριοτήτων του και τις μονάδες παραγωγής του στις ΗΠΑ και την Ασία, όπου υπάρχει το μεγαλύτερο μερίδιο της πελατειακής βάσης και η παραγωγή είναι πιο αποδοτική σε σχέση με το κόστος. 6. Επιπροσθέτως, το νέο οικονομικό πλαίσιο, μετά τη χρηματοπιστωτική και οικονομική κρίση, επηρέασε δυσμενώς τη βιομηχανία αιολικής ενέργειας της ΕΕ το 2009. Κατά συνέπεια, η βιομηχανία αιολικής ενέργειας της Δανίας κατέγραψε, κατά το εν λόγω έτος, ραγδαία μείωση στην απασχόληση και πτώση του κύκλου εργασιών της. Αποδείξεις για τον αριθμό των απολύσεων και συμμόρφωση με τα κριτήρια του άρθρου 2 στοιχείο β) 7. Η Δανία υπέβαλε την αίτηση αυτή δυνάμει των κριτηρίων παρέμβασης που προβλέπονται στο άρθρο 2 στοιχείο β) του κανονισμού (ΕΚ) αριθ. 1927/2006, σύμφωνα με τα οποία απαιτούνται τουλάχιστον 500 απολύσεις εντός εννέα μηνών, σε επιχειρήσεις που δραστηριοποιούνται στον ίδιο κλάδο NACE Αναθ. 2 σε μία περιφέρεια ή σε δύο συνορεύουσες περιφέρειες σε επίπεδο NUTS II σε ένα κράτος μέλος. 8. Η αίτηση αναφέρει 813 απολύσεις σε τρεις επιχειρήσεις που κατατάσσονται στον κλάδο 28 της NACE αναθ. 2 (κατασκευή μηχανημάτων και ειδών εξοπλισμού)[5] στην περιφέρεια NUTS II της Midtjylland (DK04) κατά τη διάρκεια της εννεάμηνης περιόδου αναφοράς από τις 6 Ιουνίου 2009 έως τις 6 Μαρτίου 2010. Όλες αυτές οι απολύσεις υπολογίστηκαν σύμφωνα με τις διατάξεις του άρθρου 2 δεύτερη παράγραφος τρίτο εδάφιο του κανονισμού (EΚ) αριθ. 1927/2006. Εξήγηση της απρόβλεπτης φύσης των απολύσεων αυτών 9. Οι δανικές αρχές υποστηρίζουν ότι η μείωση της απασχόλησης στη Midtjylland, που αποτελεί το αντικείμενο της παρούσας αίτησης, ήταν απρόβλεπτη λόγω της ταχείας επέκτασης του παγκόσμιου τομέα αιολικής ενέργειας, παρά τις θετικές προσδοκίες που είχαν δημοσιευθεί από τους παραγωγούς στις τριμηνιαίες εκθέσεις τους κατά την περίοδο πριν από τις απολύσεις. Ταυτοποίηση των επιχειρήσεων που προβαίνουν σε απολύσεις και των εργαζομένων που δικαιούνται ενίσχυση 10. Η αίτηση αφορά τις απολύσεις 813 εργαζομένων συνολικά από τις ακόλουθες έξι επιχειρήσεις, εκ των οποίων 325 δικαιούνται ενίσχυση. Επιχειρήσεις Αριθμός απολύσεων Vestas assembly A/S || 138 Vestas Blades A/S || 506 Vestas Control Systems A/S || 105 Vestas Machining A/S || 24 I.P.L Transmissioner || 18 Lind Jensens Maskinfabrik || 22 Σύνολο επιχειρήσεων: 6 || Σύνολο απολύσεων: 813 11. Η κατανομή των εργαζομένων για τους οποίους ζητείται ενίσχυση έχει ως εξής: Κατηγορία || Αριθμός || Ποσοστό Άνδρες || 251 || 77,23 Γυναίκες || 74 || 22,77 Πολίτες της ΕΕ || 325 || 100,00 Μη πολίτες της ΕΕ || 0 || 0 Ηλικίας 15-24 ετών || 28 || 8,62 Ηλικίας 25-54 ετών || 247 || 76,00 Ηλικίας 55-64 ετών || 50 || 15,38 > 64 ετών || 0 || 0 12. Κανένας από τους απολυθέντες εργαζομένους δεν έχει μακροχρόνια προβλήματα υγείας ή αναπηρίες. 13. Όσον αφορά τις επαγγελματικές κατηγορίες, η κατανομή έχει ως εξής: Κατηγορία || Αριθμός || Ποσοστό Επαγγελματίες || 2 || 0,62 Τεχνικοί και ασκούντες συναφή επαγγέλματα || 26 || 8,00 Εργαζόμενοι με καθήκοντα υπαλλήλου γραφείου || 1 || 0,31 Βιοτέχνες και εργαζόμενοι σε βιοτεχνικά επαγγέλματα || 133 || 40,92 Χειριστές βιομηχανικών εγκαταστάσεων και μηχανημάτων και συναρμολογητές || 149 || 45,84 Στοιχειώδη επαγγέλματα[6] || 14 || 4,31 14. Σύμφωνα με το άρθρο 7 του κανονισμού (ΕΚ) αριθ. 1927/2006, η Δανία επιβεβαίωσε ότι εφαρμόστηκε η πολιτική της ισότητας μεταξύ γυναικών και ανδρών, καθώς και η αρχή της μη διάκρισης, και ότι θα εξακολουθήσουν να εφαρμόζονται κατά τα διάφορα στάδια εφαρμογής του ΕΤΠ, και ιδίως όσον αφορά την πρόσβαση σ’ αυτό. Περιγραφή της θιγόμενης περιοχής και των αρχών και ενδιαφερόμενων παραγόντων της 15. Η θιγόμενη περιοχή είναι η Περιφέρεια Κεντρικής Δανίας (Midtjylland, NUTS II - DK04) και ιδιαίτερα η περιοχή του δήμου Ringkøbing-Skjern. Η Midtjylland είναι η πρώτη σε έκταση και η δεύτερη σε πληθυσμό από τις πέντε περιφέρειες της Δανίας, με έκταση 13 053 τετραγωνικών χιλιομέτρων και πληθυσμό πάνω από 1,2 εκατ. κατοίκους. Πρωτεύουσά της είναι το Viborg. Η θιγόμενη περιοχή του δήμου Ringkøbing-Skjern βρίσκεται στο δυτικό τμήμα της περιφέρειας. Ο δήμος Ringkøbing-Skjern, με έκταση 1 485 km², έχει πληθυσμό 58.803 κατοίκους (2009). 16. Τα κύρια ενδιαφερόμενα μέρη είναι ο δήμος Ringkøbing-Skjern και οι κοινωνικοί εταίροι. Ο δήμος έχει την ευθύνη για τη στήριξη των ανέργων στην αναζήτησή τους για νέες θέσεις, καθώς και για τη διοργάνωση δραστηριοτήτων με σκοπό την αναβάθμιση των δεξιοτήτων των εργαζομένων, την ενίσχυση των δεξιοτήτων των αιτούντων εργασία και τη βοήθεια με τη διαδικασία θέσης στόχων. Ο δήμος θα είναι υπεύθυνος για την εφαρμογή των δραστηριοτήτων που αναφέρονται στην αίτηση, καθώς και για την καταχώριση και τον έλεγχο. Οι κοινωνικοί εταίροι, δηλαδή οι ενώσεις εργαζομένων και οι οργανώσεις εργοδοτών που συμμετέχουν στο σχέδιο, είναι οι ακόλουθοι: Επιχειρηματικό Αναπτυξιακό Κέντρο Ringkøbing Fjord (Ringkøbing Fjord Erhvervscenter), Επαγγελματικό Κολλέγιο Ringkøbing-Skjern (UddannelsesCenter Ringkøbing-Skjern), Δανική Συνομοσπονδία Ενώσεων Εργαζομένων (LO), Δανική Μεταλλοβιομηχανία (Dansk Metal - ένωση εργαζομένων στις μεταλλοβιομηχανίες), 3F (ένωση ανειδίκευτων εργατών), Δανική Οργάνωση Εργοδοτών (DI - οργάνωση εργοδοτών του κλάδου), Τοπικό Γνωμοδοτικό Συμβούλιο Απασχόλησης (LBR - συμβούλιο εταίρων με συμφέροντα στον τομέα της απασχόλησης), Περιφερειακό Γνωμοδοτικό Συμβούλιο Απασχόλησης (RBR - περιφερειακό συμβούλιο των εταίρων), Vestas Wind Systems A / S. Αναμενόμενος αντίκτυπος των απολύσεων όσον αφορά την απασχόληση σε τοπικό, περιφερειακό και εθνικό επίπεδο 17. Οι εργαζόμενοι στη βιομηχανία σιδήρου και μετάλλου, στην οποία περιλαμβάνεται η βιομηχανία κατασκευής ανεμογεννητριών, αποτελούν μεγαλύτερο ποσοστό του συνολικού αριθμού των εργαζομένων στον δήμο Ringkøbing-Skjern, από ό,τι στο σύνολο της Δανίας (19% και 6% αντίστοιχα ), καθιστώντας έτσι την περιφέρεια πιο ευάλωτη στις αρνητικές αλλαγές στον τομέα. 18. Η Δανία αναμένει ότι ο αντίκτυπος των απολύσεων θα είναι σημαντικός σε τοπικό επίπεδο· οι κοινοποιηθείσες απολύσεις των θιγομένων εργαζομένων αντιπροσωπεύουν περίπου το 2,5% του συνολικού αριθμού των θέσεων απασχόλησης στον δήμο Ringkøbing-Skjern. Ο δήμος έχει θιγεί από την αυξανόμενη ανεργία πολύ περισσότερο από ό,τι η περιφέρεια Midtjylland και η Δανία στο σύνολό της (αντίστοιχη αύξηση μεταξύ Ιουλίου 2008 και Σεπτεμβρίου 2010: Ringkøbing-Skjern: 290 %, Midtjylland: 192 %, Δανία: 176 %, πηγή: www.jobindsats.dk). 19. Με βάση τα αριθμητικά στοιχεία που δημοσιεύθηκαν από την κρατική επιτροπή αγοράς εργασίας, η εταιρεία μελετών M-ploy A/S εκτιμά ότι οι απολύσεις μπορεί να επιφέρουν αύξηση των δαπανών στήριξης της ανεργίας ύψους περίπου 940 000 ευρώ ετησίως, καθώς και μείωση των φορολογικών εσόδων κατά 3,2 εκατ. ευρώ ετησίως. Συντονισμένη δέσμη εξατομικευμένων υπηρεσιών προς χρηματοδότηση και κατανομή των εκτιμώμενων δαπανών, συμπληρωματική προς τις δράσεις που χρηματοδοτούνται από τα διαρθρωτικά ταμεία 20. Αποσαφήνιση και αναπροσανατολισμός Στην ομάδα-στόχο θα προσφερθεί διευκρινιστικό βασικό πρόγραμμα προκειμένου να καθορίσει τους στόχους της και να καταρτίσει ένα σχέδιο δράσης. Το βασικό πρόγραμμα θα διαρκέσει 12 εβδομάδες και θα επικεντρωθεί σε αναπροσανατολισμό των ενδιαφερομένων εργαζομένων, με ιδιαίτερη έμφαση σε τομείς ανάπτυξης του δήμου, όπως η πράσινη ενέργεια και ο τουρισμός. Έχουν προωθηθεί δύο αναλύσεις για να προσδιοριστούν σαφέστερα οι μελλοντικοί τομείς ανάπτυξης. Άλλα στοιχεία του εν λόγω μέτρου θα είναι η αξιολόγηση των προσόντων, η εξατομικευμένη παροχή συμβουλών σταδιοδρομίας, οι επιμορφωτικές δραστηριότητες σε επαγγελματικές σχολές ή κέντρα επαγγελματικής κατάρτισης και η κατάρτιση κατά την απασχόληση. Για τους αλλοδαπούς που δεν μιλούν ούτε κατανοούν καλά τη δανική γλώσσα, θα παρέχεται διερμηνεία. Συμπληρωματική στήριξη για περαιτέρω εκπαίδευση και κατάρτιση: Στους συμμετέχοντες οι οποίοι έχουν ένα ή περισσότερους στόχους εκπαίδευσης, που έχουν προσδιοριστεί στο πλαίσιο της διαδικασίας αποσαφήνισης, προσφέρεται η δυνατότητα να αρχίσουν / ολοκληρώσουν ένα πρόγραμμα εκπαίδευσης. Εργαστήριο καινοτομίας: Στόχος αυτού του μέτρου είναι η επικέντρωση στην αναβάθμιση των δεξιοτήτων των εργαζομένων, ώστε να μπορούν να λαμβάνουν μέρος σε πρωτότυπα έργα βασισμένα στις καθαρές τεχνολογίες στα πλαίσια ήδη υφισταμένων επιχειρήσεων. Αυτό θα επιτευχθεί μέσω δραστηριοτήτων εκπαίδευσης και μαθητείας από ομολόγους στα πλαίσια επιχειρήσεων που ηγούνται της αγοράς στον τομέα των καθαρών τεχνολογιών / της καινοτομίας. Το βασικό μέρος του μέτρου θα είναι η τοποθέτηση σε εταιρεία υποδοχής, όπου ο εργαζόμενος θα μπορεί να δοκιμάσει μια ιδέα που προέρχεται είτε από την εταιρεία υποδοχής είτε από τον ίδιο τον εργαζόμενο. Πρόγραμμα καθοδήγησης σε συνδυασμό με πρακτική κατάρτιση: Η πρακτική κατάρτιση συνοδευόμενη από πρόγραμμα καθοδήγησης προορίζεται για άτομα της ομάδας-στόχου τα οποία, μετά τη διαδικασία αποσαφήνισης, αξιολογούνται ως κατάλληλα για περαιτέρω κατάρτιση, καθώς και για άτομα άνω των 50 ετών που δεν ενδιαφέρονται να αρχίσουν εκπαίδευση. Αναμένεται να διοργανωθούν 40 περίπου πρακτικά προγράμματα κατάρτισης συνοδευόμενα από προγράμματα καθοδήγησης. Ανοικτή γραμμή προσόντων: Το κέντρο ανοικτής τηλεφωνικής γραμμής θα καθοδηγεί τους ανέργους και τους δυνητικούς εργοδότες στην εξεύρεση του ορθού προγράμματος συνεχούς κατάρτισης. Η ανοικτή τηλεφωνική γραμμή πρέπει να λειτουργεί ανά πάσα στιγμή που θα παραστεί ανάγκη. Στις ανάγκες αυτές μπορεί να περιλαμβάνονται καταστάσεις όπως η ανάγκη για εκπαιδευτή, για αποσαφήνιση δεξιοτήτων ή για νέες δεξιότητες, για συνεχή κατάρτιση με τη μορφή μαθημάτων επαγγελματικής κατάρτισης κλπ. και για καθοδηγητή. Επιδόματα αναζήτησης εργασίας / παροχές ανεργίας / σπουδαστικές υποτροφίες: Σκοπός του μέτρου αυτού είναι η ελαχιστοποίηση των φραγμών στην στήριξη. Στους αιτούντες εργασία παρέχονται διάφορα επιδόματα αναλόγως προς την κατάστασή τους σε σχέση με το εθνικό σύστημα στήριξης και τις δραστηριότητες στις οποίες συμμετέχουν στο πλαίσιο της συντονισμένης δέσμης δραστηριοτήτων. Η Δανία επιβεβαίωσε ότι τα εν λόγω επιδόματα παρέχονται μόνο στη διάρκεια της ισχύος ενεργητικών μέτρων στην αγορά εργασίας. Επιδόματα κινητικότητας: Έχουν προβλεφθεί επιδόματα κινητικότητας για τους εργαζόμενους που πρέπει να αλλάξουν κατεύθυνση για να είναι σε θέση να συμμετάσχουν στα μέτρα. 21. Οι δαπάνες για την εφαρμογή του ΕΤΠ, που προβλέπονται στην αίτηση σύμφωνα με το άρθρο 3 του κανονισμού (EΚ) αριθ. 1927/2006, καλύπτουν τις προπαρασκευαστικές δραστηριότητες, τις δραστηριότητες διαχείρισης και ελέγχου, καθώς και την ενημέρωση και τη δημοσιότητα. 22. Οι εξατομικευμένες υπηρεσίες που παρουσίασαν οι δανικές αρχές αποτελούν ενεργητικά μέτρα της αγοράς εργασίας, στο πλαίσιο των επιλέξιμων ενεργειών που ορίζονται στο άρθρο 3 του κανονισμού (ΕΚ) αριθ. 1927/2006. Οι δανικές αρχές εκτιμούν το συνολικό κόστος αυτών των υπηρεσιών σε 5 627 125 ευρώ και τις δαπάνες για τη χρήση του ΕΤΠ σε 586 500 ευρώ (10,4 % του συνολικού ποσού). Η συνολική συνεισφορά που ζητείται από το ΕΤΠ είναι 3 944 606 ευρώ (65 % του συνολικού κόστους). Ενέργειες || Εκτιμώμενος αριθμός εργαζομένων για τους οποίους ζητείται ενίσχυση || Εκτιμώμενο κόστος ανά εργαζόμενο για τον οποίο ζητείται ενίσχυση (σε ευρώ) || Συνολικό κόστος (ΕΤΠ και εθνική συγχρηματοδότηση) (σε ευρώ) Εξατομικευμένες υπηρεσίες (άρθρο 3 πρώτο εδάφιο του κανονισμού (EΚ) αριθ. 1927/2006) Αποσαφήνιση και αναπροσανατολισμός || 150 || 7 535 || 1 130 250 Συμπληρωματική στήριξη για περαιτέρω εκπαίδευση || 75 || 12 135 || 910 125 Εργαστήριο καινοτομίας || 10 || 24 500 || 245 000 Πρόγραμμα καθοδήγησης σε συνδυασμό με πρακτική κατάρτιση || 40 || 6 875 || 275 000 Ανοικτή γραμμή καθοδήγησης || 50 || 7 100 || 355 000 Επιδόματα αναζήτησης εργασίας / παροχές ανεργίας / σπουδαστικές υποτροφίες || 325 || 7 928 || 2 576 600 Επιδόματα κινητικότητας || 85 || 1 590 || 135 150 Υποσύνολο εξατομικευμένων υπηρεσιών || || 5 627 125 Δαπάνες για τη χρήση του ΕΤΠ (άρθρο 3 τρίτο εδάφιο του κανονισμού (ΕΚ) αριθ. 1927/2006) Προπαρασκευαστικές δραστηριότητες || || 33 750 Διαχείριση σε τοπικό επίπεδο || || 159 000 Διαχείριση σε εθνικό επίπεδο || || 56 000 Ενημέρωση και δημοσιότητα || || 33 750 Δραστηριότητες ελέγχου || || 159 000 Υποσύνολο δαπανών για τη χρήση του ΕΤΠ || || 441 500 Σύνολο εκτιμώμενου κόστους || || 6 068 625 Συνεισφορά ΕΤΠ (65 % του συνολικού κόστους) || || 3 944 606 23. Η Δανία επιβεβαιώνει ότι τα μέτρα που περιγράφονται ανωτέρω είναι συμπληρωματικά προς τις ενέργειες που χρηματοδοτούνται από τα διαρθρωτικά ταμεία. Ημερομηνία(-ες) κατά την οποία/τις οποίες ξεκίνησαν ή έχει προγραμματιστεί να ξεκινήσουν οι εξατομικευμένες υπηρεσίες για τους θιγόμενους εργαζομένους 24. Στις 11 Αυγούστου 2010 η Δανία άρχισε την παροχή εξατομικευμένων υπηρεσιών στους θιγόμενους εργαζομένους που περιλαμβάνονται στη συντονισμένη δέσμη μέτρων, η οποία προτάθηκε για συγχρηματοδότηση από το ΕΤΠ. Η ημερομηνία αυτή, επομένως, αντιπροσωπεύει την αρχή της περιόδου επιλεξιμότητας για οποιαδήποτε βοήθεια ενδέχεται να χορηγηθεί από το EΤΠ. Διαδικασίες για τη διαβούλευση με τους κοινωνικούς εταίρους 25. Έγινε διαβούλευση με ορισμένες οργανώσεις κοινωνικών εταίρων (βλέπε σημείο 14) κατά την προετοιμασία της αίτησης, οι οποίες θα πρέπει επίσης να συμμετέχουν στην παρακολούθηση της εφαρμογής των μέτρων. 26. Οι δανικές αρχές επιβεβαίωσαν ότι πληρούνται οι απαιτήσεις που καθορίζονται στην εθνική νομοθεσία και τη νομοθεσία της ΕΕ όσον αφορά τις συλλογικές απολύσεις. Πληροφορίες για τις ενέργειες που είναι υποχρεωτικές δυνάμει της εθνικής νομοθεσίας ή σύμφωνα με τις συλλογικές συμβάσεις εργασίας 27. Όσον αφορά τα κριτήρια που προβλέπονται στο άρθρο 6 του κανονισμού (ΕΚ) αριθ. 1927/2006, οι δανικές αρχές στην αίτησή τους: · επιβεβαίωσαν ότι η χρηματοδοτική συνεισφορά του ΕΤΠ δεν αντικαθιστά τα μέτρα που αποτελούν ευθύνη των επιχειρήσεων βάσει της εθνικής νομοθεσίας ή των συλλογικών συμβάσεων· · απέδειξαν ότι οι ενέργειες παρέχουν στήριξη σε μεμονωμένους εργαζόμενους και δεν πρόκειται να χρησιμοποιηθούν για την αναδιάρθρωση εταιρειών ή τομέων· · επιβεβαίωσαν ότι οι προαναφερόμενες επιλέξιμες ενέργειες δεν λαμβάνουν ενίσχυση από άλλα χρηματοδοτικά μέσα της ΕΕ. Συστήματα διαχείρισης και ελέγχου 28. Η Δανία κοινοποίησε στην Επιτροπή ότι τη χρηματοδοτική συνεισφορά θα διαχειρίζονται και θα ελέγχουν οι ίδιοι οργανισμοί που διαχειρίζονται και ελέγχουν και τις παρεμβάσεις του Ευρωπαϊκού Κοινωνικού Ταμείου, του οποίου η διαχειριστική αρχή είναι επίσης η Αρχή Επιχειρήσεων και Κατασκευών της Δανίας. Ο ρόλος της πιστοποιούσας αρχής θα ανατεθεί σε διαφορετικό τμήμα του ίδιου φορέα. Η ελεγκτική αρχή θα είναι η μονάδα ελέγχου ΕΕ της Αρχής Επιχειρήσεων και Κατασκευών της Δανίας. Χρηματοδότηση 29. Με βάση την αίτηση της Δανίας, η προτεινόμενη συνεισφορά του ΕΤΠ στη συντονισμένη δέσμη εξατομικευμένων υπηρεσιών (καθώς και στη δαπάνη για τη χρήση του ΕΤΠ) ανέρχεται σε 3 944 606 ευρώ, ποσό που αντιπροσωπεύει το 65% του συνολικού κόστους. Η χρηματοδοτική βοήθεια που προτείνει η Επιτροπή στο πλαίσιο του Ταμείου βασίζεται στις πληροφορίες που έδωσε η Δανία. 30. Με βάση το μέγιστο δυνατό ποσό χρηματοδοτικής συνεισφοράς από το ΕΤΠ που καθορίζεται σύμφωνα με το άρθρο 10 παράγραφος 1 του κανονισμού (EΚ) αριθ. 1927/2006, καθώς και τα περιθώρια για την ανακατανομή πιστώσεων, η Επιτροπή προτείνει την κινητοποίηση του ΕΤΠ για το σύνολο του ποσού που προαναφέρεται, το οποίο θα διατεθεί στο πλαίσιο του τομέα 1α του δημοσιονομικού πλαισίου. 31. Μετά τη διάθεση του προτεινόμενου ποσού χρηματοδοτικής συνεισφοράς θα παραμείνει διαθέσιμο για χρηματοδότηση κατά τη διάρκεια των τελευταίων τεσσάρων μηνών του έτους ποσοστό μεγαλύτερο από το 25% του μέγιστου ετήσιου ποσού του ΕΤΠ, όπως απαιτείται από το άρθρο 12 παράγραφος 6 του κανονισμού (ΕΚ) αριθ. 1927/2006. 32. Με την υποβολή της παρούσας πρότασης κινητοποίησης του ΕΤΠ, η Επιτροπή κινεί την απλουστευμένη διαδικασία τριμερών συσκέψεων, όπως προβλέπεται στο σημείο 28 της διοργανικής συμφωνίας της 17ης Μαΐου 2006, ώστε να επιτευχθεί η συμφωνία των δύο σκελών της αρμόδιας για τον προϋπολογισμό αρχής για την ανάγκη χρησιμοποίησης του ΕΤΠ και του απαιτούμενου ποσού. Η Επιτροπή καλεί το πρώτο από τα δύο σκέλη της αρμόδιας για τον προϋπολογισμό αρχής που θα καταλήξει σε συμφωνία για το σχέδιο της πρότασης κινητοποίησης, στο κατάλληλο πολιτικό επίπεδο, να ενημερώσει το άλλο σκέλος και την Επιτροπή για τις προθέσεις του. Σε περίπτωση διαφωνίας ενός εκ των δύο σκελών της αρμόδιας για τον προϋπολογισμό αρχής, θα συγκληθεί επίσημη τριμερής σύσκεψη. 33. Η Επιτροπή υποβάλλει χωριστά αίτηση μεταφοράς για να εγγραφούν στον προϋπολογισμό του 2011 ειδικές πιστώσεις ανάληψης υποχρεώσεων, όπως απαιτείται από το σημείο 28 της διοργανικής συμφωνίας της 17ης Μαΐου 2006. Πηγή πιστώσεων πληρωμών 34. Καθώς προβλέπεται ενίσχυση της γραμμής του προϋπολογισμού του ΕΤΠ 04.0501 κατά 50 000 000 ευρώ μέσω του ΔΠ αριθ. 2/2011, αυτή η γραμμή του προϋπολογισμού θα χρησιμοποιηθεί για την κάλυψη του ποσού των 3 944 606 ευρώ που απαιτούνται για την παρούσα αίτηση. Πρόταση ΑΠΟΦΑΣΗ ΤΟΥ ΕΥΡΩΠΑΪΚΟΥ ΚΟΙΝΟΒΟΥΛΙΟΥ ΚΑΙ ΤΟΥ ΣΥΜΒΟΥΛΙΟΥ σχετικά με την κινητοποίηση του Ευρωπαϊκού Ταμείου Προσαρμογής στην Παγκοσμιοποίηση, σύμφωνα με το σημείο 28 της διοργανικής συμφωνίας της 17ης Μαΐου 2006 μεταξύ του Ευρωπαϊκού Κοινοβουλίου, του Συμβουλίου και της Επιτροπής, για δημοσιονομική πειθαρχία και χρηστή δημοσιονομική διαχείριση (αίτηση EGF/2010/017 DK/Midtjylland Machinery από την Δανία) ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ ΚΑΙ ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ, Έχοντας υπόψη τη συνθήκη για τη λειτουργία της Ευρωπαϊκής Ένωσης, Έχοντας υπόψη τη διοργανική συμφωνία της 17ης Μαΐου 2006 μεταξύ του Ευρωπαϊκού Κοινοβουλίου, του Συμβουλίου και της Επιτροπής για δημοσιονομική πειθαρχία και χρηστή δημοσιονομική διαχείριση[7], και ιδίως το σημείο 28, Έχοντας υπόψη τον κανονισμό (ΕΚ) αριθ. 1927/2006 του Ευρωπαϊκού Κοινοβουλίου και του Συμβουλίου της 20ής Δεκεμβρίου 2006 σχετικά με τη σύσταση του Ευρωπαϊκού Ταμείου Προσαρμογής στην Παγκοσμιοποίηση[8], και συγκεκριμένα το άρθρο 12, παράγραφος 3, Έχοντας υπόψη την πρόταση της Ευρωπαϊκής Επιτροπής[9], Εκτιμώντας τα ακόλουθα: (1) Το Ευρωπαϊκό Ταμείο Προσαρμογής στην Παγκοσμιοποίηση (ΕΤΠ) συστάθηκε για να παράσχει πρόσθετη στήριξη στους εργαζομένους που απολύονται ως αποτέλεσμα των μεγάλων διαρθρωτικών αλλαγών που επιφέρει η παγκοσμιοποίηση στη μορφή του παγκόσμιου εμπορίου και για να τους βοηθήσει να επανενταχθούν στην αγορά εργασίας. (2) Για τις αιτήσεις που υποβάλλονται μετά την 1η Μαΐου 2009 το πεδίο εφαρμογής του ΕΤΠ επεκτάθηκε, ώστε να περιλαμβάνει και τη στήριξη σε εργαζομένους που απολύθηκαν ως άμεσο αποτέλεσμα της παγκόσμιας χρηματοπιστωτικής και οικονομικής κρίσης. (3) Η διοργανική συμφωνία της 17ης Μαΐου 2006 επιτρέπει την κινητοποίηση του ΕΤΠ μέχρι το ετήσιο ανώτατο όριο των 500 εκατομμυρίων ευρώ. (4) Στις 11 Μαΐου 2010 η Δανία υπέβαλε αίτηση για κινητοποίηση του ΕΤΠ όσον αφορά τις απολύσεις σε 6 επιχειρήσεις που δραστηριοποιούνται στο πλαίσιο του κλάδου 28 της NACE αναθ. 2 («κατασκευή μηχανημάτων και ειδών εξοπλισμού»), στην περιφέρεια NUTS II Midtjylland (DK04), αίτηση την οποία συμπλήρωσε με πρόσθετες πληροφορίες έως τις 21 Μαρτίου 2011. Η αίτηση πληροί τις προϋποθέσεις που ισχύουν για τον καθορισμό των χρηματοδοτικών συνεισφορών, όπως ορίζονται στο άρθρο 10 του κανονισμού (ΕΚ) αριθ. 1927/2006. Κατά συνέπεια, η Επιτροπή προτείνει τη διάθεση ποσού 3 944 606 ευρώ. (5) Επομένως, το ΕΤΠ θα πρέπει να κινητοποιηθεί για τη χορήγηση χρηματοδοτικής συνεισφοράς σχετικά με την αίτηση που υπέβαλε η Δανία. ΕΞΕΔΩΣΑΝ ΤΗΝ ΠΑΡΟΥΣΑ ΑΠΟΦΑΣΗ: Άρθρο 1 Στο πλαίσιο του γενικού προϋπολογισμού της Ευρωπαϊκής Ένωσης για το οικονομικό έτος 2011, κινητοποιείται το Ευρωπαϊκό Ταμείο Προσαρμογής στην Παγκοσμιοποίηση (ΕΤΠ) για την παροχή ποσού 3 944 606 ευρώ σε πιστώσεις ανάληψης υποχρεώσεων και σε πιστώσεις πληρωμών. Άρθρο 2 Η παρούσα απόφαση δημοσιεύεται στην Επίσημη Εφημερίδα της Ευρωπαϊκής Ένωσης. [Βρυξέλλες/Στρασβούργο], Για το Ευρωπαϊκό Κοινοβούλιο Για το Συμβούλιο Ο Πρόεδρος Ο Πρόεδρος [1] ΕΕ C 139 της 14.6.2006, σ. 1. [2] ΕΕ L 406 της 30.12.2006, σ. 1. [3] Κανονισμός ΕΚ) αριθ. 1893/2006 του Ευρωπαϊκού Κοινοβουλίου και του Συμβουλίου, της 20ής Δεκεμβρίου 2006, για τη θέσπιση της στατιστικής ταξινόμησης των οικονομικών δραστηριοτήτων NACE—αναθεώρηση 2 και για την τροποποίηση του κανονισμού (ΕΟΚ) αριθ. 3037/90 του Συμβουλίου και ορισμένων κανονισμών των Ευρωπαϊκών Κοινοτήτων σχετικών με ειδικούς στατιστικούς τομείς (ΕΕ L 393 της 30.12.2006, σ. 1). [4] Σύμφωνα με το άρθρο 3 τρίτο εδάφιο του κανονισμού (ΕΚ) αριθ. 1927/2006. [5] Κανονισμός (ΕΚ) αριθ. 1893/2006 του Ευρωπαϊκού Κοινοβουλίου και του Συμβουλίου, της 20ής Δεκεμβρίου 2006, για τη θέσπιση της στατιστικής ταξινόμησης των οικονομικών δραστηριοτήτων NACE—αναθεώρηση 2 και για την τροποποίηση του κανονισμού (ΕΟΚ) αριθ. 3037/90 του Συμβουλίου και ορισμένων κανονισμών των Ευρωπαϊκών Κοινοτήτων σχετικών με ειδικούς στατιστικούς τομείς (ΕΕ L 393 της 30.12.2006, σ. 1). [6] Η ανάλυση βασίζεται στη Διεθνή Τυποποιημένη Ταξινόμηση Επαγγελμάτων (ISCO), που αναπτύχθηκε από τη Διεθνή Οργάνωση Εργασίας. [7] ΕΕ C 139 της 14.6.2006, σ. 1. [8] ΕΕ L 406 της 30.12.2006, σ. 1. [9] ΕΕ C […] της […], σ. […].